Qodir Tyuryakulov. Qodir Tyuryakulovich Tyuryakulov (Toʻraqulov) (, 1900-yil 1-dekabr — 1960-yil) — sovet davlat arbobi, sanoatchi, iqtisodchi. Biografiyasi. Qodir Tyuryakulovich Tyuryakulovning millati qozoq, u Oʻzbekistonning Qoʻqon shahrida tugʻilgan. Olimning kelib chiqishi qoʻngʻirot elining koʻtenshi urugʻi mangʻitoy turkumiga borib taqaladi. Tyuryakulov rus-tuzum maktabida oʻqigan, olti yillik Qoʻqon oliy boshlangʻich maktabini tugatgandan soʻng 1934—1936-yillarda Stalin nomidagi Moskva sanoat akademiyasining yengil sanoat fakultetida ikki yil tahsil olgan. Maʼlumoti boʻyicha tugallanmagan oliy iqtisodchi; 1918-yildan Qizil Armiya safida xizmat qilgan; 1920-yildan Kommunistik partiya aʼzosi. 1921—1923-yillarda Fargʻona viloyati Konibodam volost militsiyasining boshligʻi. 1923—1924-yillarda Fargʻona viloyati Oʻsh UgorRevkomi raisi. 1924—1925-yillarda Qoʻqon ijroiya qoʻmitasi raisining oʻrinbosari. 1925—1927-yillarda Fargʻona viloyati Andijon okrplani raisining oʻrinbosari. 1927-yilda Turkiston Avtanom Sovet Sotsialistik Respublikasi xalq moliya komissari Akbar Islomovning singlisi Komila bilan turmush qurgan. 1928-yilda ularning qizi Saida Tyuryaqulova dunyoga kelgan. 1927—1928-yillarda Qoʻqon okrugi „Oʻzbekbirlashuvi“ning mudiri. 1928—1931-yillarda 1-Qoʻqon paxta zavodi direktori. 1931—1933-yillarda OʻzSSR OʻzPaxtatrest boshligʻining oʻrinbosari. 1933—1934-yillarda SSSR,OʻrtaOsPaxta" raisining oʻrinbosari; 1934—1936-yillarda Stalin nomidagi Moskva sanoat akademiyasining talabasi. 1936—1938-yillarda Tojikiston ASSR qishloq xoʻjaligi xalq komissarining oʻrinbosari va Tojikiston ASSR qishloq xoʻjaligi xalq komissari; Uning ukasi Nazir Tyuryaqulov qatl etilgandan soʻng, 1938-yil 12-fevralda Qodir Tyuryaqulov hibsga olinib, qatagʻon qilingan. 1960-yil 31-noyabrda Pskentda vafot etgan va u Qoʻqon shahrida dafn etilgan.